เกษตรอำเภอกันตัง ติดตามความคืบหน้าของเกษตรกร 1 ตำบล 1 กลุ่มทฤษฎีใหม่
นายสรวง พรหมบุญทอง เกษตรอำเภอกันตัง จังหวัดตรัง เปิดเผยว่า จังหวัดตรัง ขับเคลื่อนโครงการ 1 ตำบล 1 เกษตรทฤษฎีใหม่  ใน 29 ตำบล ใน 8 อำเภอของจังหวัดตรัง โดยสิ่งที่เกษตรกรจะได้รับจากการเข้าร่วมโครงการคือ ได้ปรับปรุงแปลงเกษตรทฤษฎีใหม่ (ขุดสระเก็บน้ำ) เข้าร่วมการจัดเวทีการเรียนรู้ ศึกษาดูงาน เช่น หลักปรัชญาเศรษฐกิจพอเพียงและการพัฒนาการเกษตรทฤษฎีใหม่ การวิเคราะห์พื้นที่ การวางแผนการผลิตและการรวมกลุ่ม เป็นต้น นอกจากนี้ ยังได้รับการสนับสนุนปัจจัยการผลิต ด้านพืช ประมงและปศุสัตว์ ตามความเหมาะสมด้วย            สำหรับวันนี้ 31 สิงหาคม 2564 เจ้าหน้าที่สำนักงานเกษตรอำเภอกันตัง ลงเยี่ยมเยียนพื้นที่การเกษตรของนายสันต์ ซั้นเซี่ย เกษตรกร ในพื้นที่หมู่ที่ 3 ตำบลคลองลุ อำเภอกันตัง จังหวัดตรัง เกษตรกรมีพื้นที่ในการทำเกษตรแบบผสมผสานและยึดหลักการทำเกษตรแบบพอเพียงโดยมีการปลูกแก้วมังกร ข้าวโพด ชะอม บวบ ฟัก กระชาย พืชผักสวนครัว เลี้ยงปลาและไก่ดำ เพื่อบริโภคภายในครัวเรือนและจำหน่าย เป็นการลดรายจ่ายเพิ่มรายได้แก่ครัวเรือน โดยเกษตรกรได้เข้าร่วมโครงการ 1 ตำบล 1 กลุ่มทฤษฎีใหม่ พื้นที่เข้าร่วมโครงการ 5 ไร่ ซึ่งอยู่ระหว่างรอการขุดสระ